Desmond Llewelyn

Desmond Wilkinson Llewelyn [ˈdɛzmənd ˈwɪlkɪnsn̩ ləˈwɛlɪn] (* 12. September 1914 in Newport; † 19. Dezember 1999 in Eastbourne) weer en walis’schen Schauspeler, de vör allen dör sien Rull as „Q“ in tallrieke James-Bond-Filmen bekannt worrn is. In de Rull stellt he den Baas vun’t Afdeel vun britischen Geheemdeenst dor, de för de technische Utrüstung tostännig is. 

 Leven un Wark 
Llewelyn weer de Söhn vun en Bargwarksingenieur. Eerst wull he Preester warrn, man wiel sien Schooltiet in’t Internat vun Radley hett he an tallrieke Theaterpradukschonen mitarbeit un fünn Spaaß doran. Bald hett he ok lütte Rullen in Theaterstücken un Filmen annahmen. To Anfang vun’n Tweeten Weltkrieg deen he as Ünneroffizier in de britischen Armee. In’t Johr 1940 is he in Frankriek vun de Düütschen fangennahmen worrn un weer fief Johren lang in Kriegsfangenschop. In’t Oflag IX A/Z harrn de Fungenen en Fluchttunnel graavt. Man, an’n Avend vör de plaanten Flucht, as Llewelyn an’t Arbeiten weer, is he opdeckt worrn un kreeg teihn Daag Isolatschoonshaft.

Na’n Krieg hett Llewelyn sien Theaterloopbahn wieterföhrt. In’t Johr 1963 is he för den tweeten Bond-Film From Russia with Love as Tüüchmeester „Q“ anstellt worrn. In de Johren dorna hett Llewelyn in meist all Bond-Filmen mitspeelt un is dormit een vun de Schauspelers, de an’n fakensten de sülve Filmfigur dorstellt hebbt. Ofschoonst Llewelyn in 17 Bond-Filmen dorbi weer un sien Rull fakener as jede annere Schauspeler in de Filmreeg speelt hett, kummt he liekers blots op ruchweg 30 Minuuten, de he op de Lienwand to sehn ishttp://www.3sat.de/page/?source=/ard/sendung/123152/index.html .

Llewelyn hett aver ok in tallrieke annere Filmen mitspeelt, as to(Strange Case of Dr Jekyll and Mr Hyden Bispeel 1981 in en Faten vun Dr. Jekyll un Mr. Hyde.

Doodbleven is Llewelyn an de Naklapp vun en Autounfall, den he in de Grafschop East Sussex harr in de Neeg vun Firle op’n Torüchweg vun en Autogrammstunn harr. He seet sülvst an’t Stüer, as he mit en anner’t Auto frontal tosamenstött is. In’t Krankenhuus vun Eastbourne is he an sien sworen Besehren storven. Bi sien Gräffnis hett Roger Moore, de as eenzige Bond-Dorsteller kamen weer, de Truerreed hollen.

 Filmografie (Utwahl) 
 Johr Titel Synchroonsnacker 1939 Campbell of Kilmhor   1950 They Were Not Devided   1950 The Strange Case of Dr. Jekyll and Mr. Hyde, Feernsehn   1960 Sword of Sherwood Forestdt.: Das Schwert des Robin Hood Paul Wagner 1963 From Russia with Lovedt.: Liebesgrüße aus Moskau Heinz Petruo 1963 Silent Playgrounddt.: Unheimlicher Spielplatz   1964 Goldfinger Harald Wolff 1965 Thunderballdt.: Feuerball Harald Wolff 1967 You Only Live Twicedt.: Man lebt nur zweimal Kurt Conradi 1969 On Her Majesty’s Secret Servicedt.: Im Geheimdienst Ihrer Majestät Horst KeitelReinhard Kuhnert (ne’e Szenen) 1971 Diamonds Are Foreverdt.: Diamantenfieber Wilhelm Borchert 1971-73 Follyfoot, Feernsehreegdt.: Die Follyfoot-Farm Friedrich Schoenfelder 1974 The Man with the Golden Gundt.: Der Mann mit dem goldenen Colt   1975 Man in the Zoo, Feernsehn   1977 The Spy Who Loved Medt.: Der Spion, der mich liebte Leo Bardischewski 1979 The Golden Lady   1979 Moonrakerdt.: Moonraker – Streng geheim Manfred Schmidt 1980 Dr. Jekyll and Mr. Hyde, Feernsehn   1981 For Your Eyes Onlydt.: In tödlicher Mission Manfred Schmidt 1983 Octopussy Manfred Schmidt 1985 A View to a Killdt.: Im Angesicht des Todes Manfred Schmidt 1987 The Living Daylightsdt.: Der Hauch des Todes Manfred Schmidt 1988 Prisoner of Riodt.: Gefangen in Rio   1989 Licence to Killdt.: Lizenz zum Töten Manfred Schmidt 1993 Merlin   1995 GoldenEye Manfred Schmidt 1997 Tomorrow Never Diesdt.: Der Morgen stirbt nie Manfred Schmidt 1999 The World Is Not Enoughdt.: Die Welt ist nicht genug Manfred Schmidt 1999 Die Millennium-Katastrophe – Computer-Crash 2000, Feernsehn  

 Utteken 
Llewelyn is in’t Johr 1997 mit den düütschen DIVA-Award uttekent worrn.

 Weblenken 


 Borns 

Kategorie:Schauspeler
Kategorie:Wales
Kategorie:Mann
Kategorie:Boren 1914
Kategorie:Storven 1999
Kategorie:Börger von Grootbritannien